ცრუ ქამა

**ცრუ ქამა** () — ენტოლომას გვარის სოკო ენტოლომასებრთა ოჯახისა, რომლის გავრცელების არეალი მოიცავს ჩრდილოეთ ამერიკას, ევროპასა და აზიას.

ძლიერ შხამიანი სოკოა. იწვევს საჭმლის მომნელებელი სისტემის მოშლას და ნერვიული ცენტრების დამბლას.  იზრდება ნიადაგზე, ნათელ ფოთლოვან და შერეულ ტყეებში, ასევე პარკებში, ზაფხულიდან შემოდგომამდე.

სოკო პირველად აღწერა შვედმა მიკოლოგმა და ბოტანიკოსმა კრისტიან ჰენდრიკ პერსონმა 1801 წელს როგორც *Agaricus sinuatus*. მიმდინარე ბინომიალური სახელწოდება მიანიჭა გერმანელმა მიკოლოგმა პაულ კუმერმა 1871 წელს.

**სამეცნიერო სინონიმები**:
*  
* 
*
* 
* 

## აღწერა 
ენტელომას გვარის ყველაზე დიდი წარმომადგენელია. ქუდის დიამეტრი — 5-17 სმ (25 სმ-მდე), ნორჩობაში — მოჭუჭყისფრო-თეთრი ან რუხ-ჟანგმიწისფერი, ზრდასრულობაში — რუხ-მურა, გლუვი, მშრალ ამინდში ოდნავ წებოვანი, გამოშრობისას — მბზინავი. ნორჩობაში ნახევარსფეროსებრი ან კონუსურ-ზარისებრი ფორმის, მოგვიანებით ბრტყლად ამოზნექილი ან გაშლილი დაშვებული თანაბარი ან ტალღისებრი კიდეებითა და ფართო დაბლაგვებული ბორცვაკით ცენტრში. სიბერეში ზოგჯერ — ჩავარდნილი, არასწორად მომრგვალებული ფორმის.

რბილობი — თეთრი, სქელი, მკვრივი, დაზიანებისას ფერს არ იცვლის. უსიამოვნო გემოთი და ფქვილის ან მძაღე სუნით. 

ჰიმენოფორი — ფირფიტებიანი, ფირფიტების სისქე — 8-15 სმ, ფართო, მეჩხერი, კბილით სუსტად შეზრდილი ან ამოჭრილი, ნამგლისებრი; თავდაპირველად მოჭუჭყისფრო-ყვითელი, მოგვიანებით მოყვითალო-ვარდისფერი, ვარდისფერი ან მოწითალო, უფრო მუქი კიდეებით. ავსტრია, საფრანგეთსა და ნიდერლანდებში იშვიათად ყვითელი ფერის ჰიმენოფორის გარეშე იზრდება.

ფეხის სიგრძე — 4-15 სმ, სიგანე — 1-3,5 სმ, ცენტრალური, როგორც წესი ძირისკენ მოხრილი, ცილინდრული, ზოგჯერ შეწეული, ხშირად ძირში გამსხვილებული, მკვრივი, ოდნავ ზოლიანი.

## ეკოლოგია და გავრცელება
იზრდება ნიადაგზე ნათელ ფოთლოვან და შერეულ ტყეებში და პარკებში, (განსაკუთრებით მუხნარში). მიკორიზას ქმნის მუხასთან, რცხილასთან და წიფელთან, იშვიათად არყთან და ტირიფთან. უპირატესობას ანიჭებს კირიან ან თიხიან ნიადაგს. იზრდება ერთეულებად ან ჯგუფებად.

სითბომოყვარულია. ფართოდაა გავრცელებული ჩრდილოეთ ამერიკაში. გავრცელების არეალი აგრეთვე მოიცავს ევროპასა და აზიას.

**სეზონი** — გაზაფხულიდან შემოდგომამდე.

## მსგავსი სახეობები 
გამოუცდელ მესოკოვეს შეიძლება საჭმელად ვარგის ქამასოკოში აერიოს. ქამასგან განსხვავდება ფეხზე საყელოს არქონით.

ქვემოთ ილუსტრირებული სახით წარმოდგენილია ცრუ ქამას სხვა მსგავსი სახეობები:

ფაილი:2012-10-03 Agaricus campestris.jpg|*Agaricus campestris*
ფაილი:Clitocybe nebularis Italy.jpg|*Clitocybe nebularis*
ფაილი:Clitopilus prunulus - Lindsey.jpg|*Clitopilus prunulus*
ფაილი:2013-10-13 Entoloma abortivum (Berk. and M.A. Curtis) Donk 389693.jpg|*Entoloma abortivum*
ფაილი:Entoloma clypeatum (L.) P. Kumm 362786.jpg|*Entoloma clypeatum*
ფაილი:2009-10-01 Entoloma excentricum 29531.jpg|*Entoloma excentricum*
ფაილი:2011-10-09 Hygrophorus russula (Schaeff.) Kauffman 175022.jpg|*Hygrophorus russula* 
ფაილი:Lepista.glaucocana.-.lindsey.jpg|*Lepista glaucocana*
ფაილი:Lepista irina G7 (2).JPG|*Lepista irina*
ფაილი:2009-04-22 Lepista saeva (Fr.) P.D. Orton 41666 crop.jpg|*Lepista personata*
Rasling.jpg|*Leucocybe connata*
ფაილი:Russula ochroleuca G4 (1).JPG|thumb|*Russula citrina*
Tricholoma album (2).JPG|*Tricholoma album*
ფაილი:2009-10-04 Tricholoma columbetta (Fr.) P. Kumm 59842.jpg|*Tricholoma columbetta* 
Unverschämter Ritterling Tricholoma lascivum.jpg|*Tricholoma lascivum*
2008-07-22 Tricholoma stiparophyllum (S. Lundell) P. Karst 221480.jpg|*Tricholoma stiparophyllum*

## ტოქსიკურობა 
ძლიერ შხამიანი სოკოა. იწვევს საჭმლის მომნელებელი სისტემის მოშლას და ნერვიული ცენტრების დამბლას.

ორგანიზმში ტოქსინების მოხვედრის შემდეგ ადამიანს ეწყება თავის ტკვილი და თავბრუსხვევა, რასაც მოგვიანებით თან ერთვის ძლიერი ღებინება და ფაღარათი. შესაძლოა განვითარდეს დელირიუმი (ფსიქიკის მწვავე მოშლა) და დეპრესია. იშვიათ შემთხვევაში დეპრესია შეიძლება თვეების განმავლობაში გაგრძელდეს. როგორც წესი, ავადმყოფის გამოჯანმრთელება იწყება 48-72 საათში. სოკოს დიდი რაოდენობის მიღების შემთხვევაში შეიძლება გამოიწვიოს სიკვდლიც კი.

## გალერეა

ფაილი:Nouvel atlas de poche des champignons comestibles et vénéneux (Pl. 35) BHL3894983.jpg|ილუსტრაცია
ფაილი:2005-09-25 Entoloma sinuatum cropped.jpg
ფაილი:2013-11-02 Entoloma sinuatum (Bull.) P. Kumm 393812.jpg
ფაილი:Entoloma sinuatum 40542.jpg
ფაილი:2013-11-02 Entoloma sinuatum (Bull.) P. Kumm 393808.jpg
ფაილი:Roetling Riesen (10).JPG
ფაილი:Roetling Riesen (2).JPG
ფაილი:Entoloma sinuatum.JPG

## ლიტერატურა 
* Аурел Дермек. Грибы. — Братислава: Словарт, 1989. — стр. 134—135.
* „Грибы. Справочник—определитель. Более 120 видов“ / Автор—составитель Н. Е. Макарова — Москва: АСТ, Минск: Харвест, 2005—320 с. (стр. 244—245)
* „Грибы“. Справочник. / пер. с итал. Ф.Двин — Москва: АСТ. Астрель, 2004. — 303 с. (стр. 153)
* Лессо, Томас. Грибы. Определитель. / пер. с англ. — Москва: АСТ, 2007. — 304 с. (стр. 68)
* Noordeloos, M.E. // Entoloma s.l. — Biella Giovanna, 1992 — pp. 760. ინფორმაცია საიტზე  Mycobank

## რესურსები ინტერნეტში 
*
*

## სქოლიო
კატეგორია:შხამიანი სოკოები
კატეგორია:ენტოლომა